**МКОУ «Ирибская СОШ им. М.М Ибрагимова»**

14. 03. 2020 г 5 класс авар адабият

***Дарсил тема****:* ***MyxIамад Шамхалов* "ЗУРМИХЪАБАЗУЛ НОХЪОДА"**

**(2 саг1ат)**

***Мальиялъул мурад:***

1. Бит1ун, чвахун ц1алиялъул даража борхизаби. Литературияв героясул х1акъалъулъ баян г1ат1ид гьаби (каламалдалъун ва ишаздалъун героязул г1амал-хасият рагьи).

2. Г1адатаб анализалъул кумекалдалъун гьудуллъиялъул закон бич1ч1иялде лъимал рачин. Гьезда гьоркьоб гьудуллъи щулалъиялъе ц1ик1к1аразул квербакъи бихьизаби. Зах1маталдехун, боц1удехун ва гьведехун бугеб героязул бербалагьи рагьулаго, лъималазулъ сахаватаб г1амал куцай.

3. Абут1алибил лъимерлъиялъул, Г1исал ва Расулил г1умруялъул пикру гьабизе ва х1асилалде рач1ине малъун, ц1алдохъабазул г1акълу ц1убазаби.

**1 дарс**

**Киназго рокъобе х1алт1и т1убарабищали баян гьабила.**

**Рач1а нилъеца цебе малъараб такрар гьабилин.**

**1. Х1амаги бац1ги гьеб ккола - Маргьа**

**2.Беццай устар ккола - Шахламаз**

**3.Г1анк1ица къезабуна щиб-бац1.**

**4.Ц1адаса ккола - х1амзат**

**5.Х1амаги бац1ги асаралъулъ цояб к1ерталда ц1ар-халаса**

**6.Квер хьваг1ун таниги , ццин бахъунареб ,**

**цадахъ бук1а дуда рак1цояб ------- гьалмагъ**

**7. загьру кьун хварав шаг1ир**

**8. коч1ол 7, 8, 11, 14 гьижа ч1езабиялда абула - роцен**

**9. Бицен нилъеца ц1алараб - ганч1ил вас.**

Учителас тема лъазабила: "Зурмихъабазул нохъода". Гьелъул автор - аваразул хъвадарухъан - Мух1амад Шамхаловасул г1умруялъул ва творчествоялъул х1акъалъулъ къокъаб баян кьела, гьесул сурат бихьизабила. (Щалул т1ехьалда кьураб баян г1ела. Гьелдаса халат бахъараб хабар х!ажат гьеч1о). (3-4 минут).

1. Учителас художествияб кьаг1идаялъ хабар бицина. (Гьелъие лъикъго х1адурлъизе ккола). Бажарулеб гьеч1они, х1асилалъе жагъаллъи кколаредухъ, аслиял бак1ал т1асарищун, пасих1го ц1алила. (20 минут).
2. "Гьес пикру гьабулеб гьеч1о нак1к1 багъарияльул" абураб бак1алде щвезег1ан т1оцебесеб бет1ералъул тексалдаса 4-5 сурат (диафильмалъул кадр) цебеч1езабизе ва бицине т1адкъала. Суратал рук1ине ккола аслиял лъугьа-бахъинал жанире рачарал. Масала:
3. Игитгун дандч1вай.
4. Эменги, васги, Игитги.
5. Г1исаги Игитги хадур ралагьун, росулъе унев Камил.
6. Т1илиде вегун Г1исаги г1и сверулеб Игитги.
7. Ункъабилеб сураталда т1аде багъарун бач1унеб нак1к1.

**V**. Рокъобе кьела к1иабилеб бет1ер ролазде бикьун ц1ализе х1адурлъизе ("Камил рокъове щвараб заманалдаса Маг1арда г1иял рехъенгун живгоцох1о вугев Писада..." абураб бак1алде щвезег1ан бугеб текст босила. Класс бикьила лъаб-лъаб чи вугел къокъабазде. Гьез жидедаго жаниб текст бикьила ролазде: цояс ц1алила Камилил раг1аби, к1иабилес - Расулил, лъабабилес - авторасул.

Мух1амад Шамхалов 1916-1997г.г.

Мух1амад Шамхалов гьавуна рик1к1адаб Ц1умада районалъул Лъондода росулъ 1916 соналъ мискинав векьарухъанасул хъизамалъе. Гьев ц1алана ва куцана школа-интернаталда. Гьит1инго бесдаллъун хут1арав Мух1амадилъ лъик1ал хасиятал щулалъиялъе квербакъи гьабуна к1удияй эбелалъ, гьелъ гьесда малъана рак1бац1ц1адавлъун, рит1ухълъи бокьулевлъи вук1ине. . Мух1амад х1алт1ана почтальонлъунги, учительлъунги, гьесие ц1акъ бокьулаан «Маг1арул большевик» газеталда рахъулел Ц1адаса Х1амзатилги, Р. Динмух1амаевасулги, З. Х1ажиевасулги асарал ц1ализе. Жиндицагоги хъвалаан г1емерал макъалаби, очеркал, куч1дул. Цо нухалъ Мух1амадица , росдал х1аким какун, макъала хъван бук1ана, гьеб сабаблъун гъоркьч1елги гьабун, рц1ел босизе дагьаб хут1ана. . Макъалаби хъвазе бугеб гьунарги х1исабалда босун, Шамхалов республикаялъул «Маг1арул большевик» газеталде х1алт1изе восула. Гьесул вахъуна машгьурав журналист ва хъвадарухъан. Чанго соналъ гьес бет1ерлъи гьабуна «Баг1араб байрахъ» газеталъул коллективалъе ва гьединго Дагъистаналъул журналистазул Союзалъе. Лъик1аб х1алт1и гьабуралъухъ гьесие щвана чанго шапакъат, медалал ва орденал, Дагъистаналъул культураялъул мустах1икъав х1алт1ухъан абураб ц1арги. . Бищунго к1удияб жигарчилъи Мух1амадица бихьизабуна аваразул прозаялъул асарал г1уц1иялъул, литературияб мац1 цебе т1езабиялъулъ. Гьес басмаялда бахъана къисабаздасан ва харбаздасан чанго т1ехь: «Салтанат»(1968), «Г1умруялъул дарсал»(1962), «Ц1удул вас»(1982), «Дир эмен»(1964), «К1к1алахъ бахъараб кьвагьи»(1985). . 1971 соналъ Москваялда г1урус мац1алде буссинабун бахъана «Къисаби ва харбал» абураб т1ехь.

Мух1амад Шамхалов хвана 1997соналъ.

Хlадурлъана: маг1арул мац1алъул

муг1алим Ах1мадова П.Хl.